section_heading: Životopis
paragraph_text: Više gospodarsko učilište u Križevcima završio je 1906. Diplomu inženjera kemije 1909. stekao je na Sveučilištu u Montpellieru, a potom specijalizirao vinogradarstvo i enologiju. Službovao je u Zadru i Splitu, potom bio direktor enološke stanice u Bukovu kod Negotina te u Beogradu. Proučavao je probleme agrikulturne kemije i istraživao metode kemijske analize ekstrakata vina. Jedan je od uspješnijih popularizatora kemije u nas, posebno agrikulturne. Surađivao je u periodicima Smotra dalmatinska (1913.), Narodni list (Zadar 1918.), Meja (1923.–24.), Glasnik Ministarstva poljoprivrede i voda (1926.–28., 1931.), Poljoprivredni glasnik (1927.), Težak (1929., 1935.), Vinarski list (1932.–33.), Politika (1937.). Pjesme i putopisne crtice objavljivao je u listovima Nada (1899.), Osvit (1899.), Svjetlo (1900.), Život (1900.), Narodni list (Zadar 1901.–03.), Obzor (1901.), Bosanska vila (1909.), Hrvatska rieč (1912.), Omladina (1919.–20.), Radiša (1919.–20.), Otadžbina (kalendar, 1936.).<ref>BOŠNJAK, Ilija Hrvatski biografski leksikon LZMK (pristupljeno 5. veljače 2023.)